Ilhom Aliyev Mehribon Aliyevani Haydar Aliyev ordeni bilan taqdirladi

Ozarbayjon prezidenti Ilhom Aliyev birinchi Yevropa o‘yinlari munosabati bilan bo‘lib o‘tgan mukofotlash marosimida qatnashdi, deya xabar bermoqda prezident rasmiy sayti.

Unda birinchi Yevropa o‘yinlarida g‘alaba qozongan ozarbayjonlik sportchilar, ularning murabbiylari, Ozarbayjon sport jamoatchiligi, Yevropa o‘yinlarini tashkil qilishga hissa qo‘shgan xorijiy sheriklar ishtirok etdi.
Ilhom Aliyevning rafiqasi, “Boku — 2015” birinchi Yevropa o‘yinlari tashkiliy qo‘mitasi raisi Mehribon Aliyevaga Ozarbayjon Respublikasida madaniyat, ta’lim, sog‘liqni saqlash va sportni rivojlantirishga va boshqa sohalarga qo‘shgan hissasi uchun “Haydar Aliyev” ordeni topshirildi.